Tidligere forsvarsminister Carl Holst (V) brugte som formand for Region Syddanmark en ansat i regionen til valgkamp. Det er ulovligt, fastslår Statsforvaltningen

Bliv klogere på sagen i klippet herover artiklen

Tidligere forsvarsminister Carl Holst (V) brugte som formand for Region Syddanmark sin tidligere spindoktor og personlige assistent Christian Ingemann Nielsen til at bistå sig forårets valgkamp. Det er ulovligt, fastslår Statsforvaltningen efter at have undersøgt sagen.

Dermed sætter Statsforvaltningen et foreløbigt punktum i sagen - men sagen efterforskes i øjeblikket også af politiet.

Politiet går ind i Holst-sag: Har modtaget belastende mails

Den nuværende formand for Region Syddanmark, Stephanie Lose, vil dog nu sætte udtalelsen på dagsordenen til møderne i forretningsudvalget og regionsrådet på mandag:

- Jeg konstaterer, at Statsforvaltningens afgørelse er ret klar, siger Stephanie Lose.

- Nu vil jeg bruge weekenden på at læse redegørelsen grundigt igennem, siger Stephanie Lose.

Statsforvaltningens vurderer, at den ansatte i Region Syddamark i et "større omfang" har hjulpet Carl Holst med hans kampagne for at blive valgt til Folketinget ved valget i juni måned.

Det er ikke lovligt, fordi den ansatte ikke er betalt af Venstre, men af skatteborgernes penge.

Statsforvaltningen lægger til grund, at regionsrådet generelt ikke har haft kendskab til, at medarbejderen har hjulpet Carl Holst med valgarrangementer og kontakt til pressen.

Det er Statsforvaltningens opfattelse, at en region ikke inden for lovgivningens rammer kan stille en medarbejder i regionen til rådighed for sådan bistand.

Det er således Statsforvaltningens opfattelse, at den omhandlede bistand til førelse af valgkamp ligger uden for lovgivningens rammer, og at denne bistand således har været ulovlig', fremgår det af udtalelsen som ligger på Region Syddanmarks hjemmeside.

Statsforvaltningen forventer, at regionsrådet nu tager de fornødne skridt til at undgå, at en lignende sag opstår igen. Det skal blandt andet ske ved at instruere medarbejderne i, hvad de må og ikke må.

Holst i ny løgn: Afsløret af internt brev til Løkke